《再和前韵谢后村惠生日词 其一》
宋代·林希逸

野客相过坐马鞯，论谈大半是农田。生惭弧矢为男子，老脱簪裳似散仙。

锦卷新词歌永日，茅檐小酌胜常年。痴因好佛蒙嗤诮，更敢誇张灵运前。

作者简介：福州福清人，字肃翁，号竹溪、庸斋。理宗端平二年进士。善画能书，工诗。淳祐中，为秘书省正字。景定中，迁司农少卿。官终中书舍人。有《易讲》、《考工记解》、《竹溪稿》、《鬳斋续集》等。